Η **Ανδρούλλα Βασιλείου** είναι Ελληνοκύπρια πολιτικός. Διετέλεσε Ευρωπαίος Επίτροπος Υγείας, Επίτροπος Εκπαίδευσης, Πολιτισμού, Πολυγλωσσίας και Νεολαίας και βουλευτής στην Εκλογική Περιφέρεια Λευκωσίας εκλεγμένη με τους Ενωμένους Δημοκρατές.

Βιογραφικά Στοιχεία
-------------------

Η Ανδρούλλα Βασιλείου γεννήθηκε στην Πάφο στις 30 Νοεμβρίου 1943. Είναι σύζυγος του Γιώργου Βασιλείου, πρώην προέδρου της Κυπριακής Δημοκρατίας, με τον οποίο έχει αποκτήσει 2 κόρες και 1 υιό.

Ομιλεί, πέρα από την ελληνική, την αγγλική και τη γαλλική γλώσσα. Σπούδασε νομική στο Μίτολ Τεμπλ. Συνέχισε με μεταπτυχιακές σπουδές στις διεθνείς σχέσεις στο Πανεπιστημιακό Κολέγιο Λονδίνου.

Την περίοδο 1968-1988 εργάστηκε ως δικηγόρος. Διετέλεσε νομικός σύμβουλος στην The Standard Chartered Bank και στην Τράπεζα Κύπρου. Σταμάτησε να εργάζεται όταν ο σύζυγος της εξελέγη πρόεδρος της Κυπριακής Δημοκρατίας.

Πολιτική διαδρομή
-----------------

Στις βουλευτικές εκλογές του 1996 εκλέχτηκε βουλευτής στην Εκλογική Περιφέρεια Λευκωσίας με το Κίνημα Ελευθέρων Δημοκρατών (μετέπειτα Ενωμένοι Δημοκράτες) για την Ζ΄ Κοινοβουλευτική Περίοδο. Επανεξελέγη στις βουλευτικές εκλογές του 2001 για την Η΄ Κοινοβουλευτική Περίοδο. Ως βουλευτής, διετέλεσε μέλος της Κοινοβουλευτικής Επιτροπής Ευρωπαϊκών Υποθέσεων, της Κοινοβουλευτικής Επιτροπής Παιδείας και της Κοινοβουλευτικής Επιτροπής Περιβάλλοντος. Επιπλέον, ήταν μέλος της αντιπροσωπίας της Βουλής στη Διακοινοβουλευτική Ένωση και της Εκτελεστικής Επιτροπής της Κυπριακής Ομάδας στον ίδιο οργανισμό, της Μικτής Κοινοβουλευτικής Επιτροπής Ευρωπαϊκής Ένωσης - Κύπρου και της Συνέλευσης για το Μέλλον της Ευρώπης. Ακόμη, συμμετείχε στο Ευρωμεσογειακό Φόρουμ Γυναικών Βουλευτών.

Τον Μάρτιο του 2008 ανέλαβε Ευρωπαίος Επίτροπος Υγείας, μετά την παραίτηση του Μάρκου Κυπριανού. Η επιλογή της έγινε από τον πρόεδρο της Κυπριακής Δημοκρατίας, Δημήτρη Χριστόφια. Η θητεία της ολοκληρώθηκε το 2010. Ακολούθως ανέλαβε Επίτροπος Εκπαίδευσης, Πολιτισμού, Πολυγλωσσίας και Νεολαίας της Ευρωπαϊκής Ένωσης για την περίοδο 2010-2014.

Κοινωνικές δραστηριότητες
-------------------------

Το 1969 έγινε μέλος και αξιωματούχος του Σ*υνδέσμου Ηνωμένων Εθνών Κύπρου* και της *Παγκόσμιας Ομοσπονδίας Συνδέσμων Ηνωμένων Εθνών*. Διετέλεσε πρόεδρος της ομοσπονδίας την περίοδο 1991-1995 και στη συνέχεια έγινε επίτιμη πρόεδρος της, όπως και του *Συνδέσμου Ηνωμένων Εθνών Κύπρου*.

Ήταν ιδρυτικό μέλος της *Επιτροπής για την Αποκατάσταση των Ανθρώπινων Δικαιωμάτων σε Ολόκληρη την Κύπρο*. Στη συνέχεια έγινε επίτιμη πρόεδρος της επιτροπής. Επιπλέον, ήταν ιδρυτικό μέλος του *Συνδέσμου Γυναικών Επιστημόνων Κύπρου* και της οργάνωσης *Ίσα Δικαιώματα - Ίσες Ευθύνες*. Την περίοδο 1988-1993 διετέλεσε επίτιμη πρόεδρος του *Μόνιμου Κεντρικού Φορέα για τα Δικαιώματα της Γυναίκας*.

Την περίοδο 1988-1994 ήταν πρόεδρος του *Παγκύπριου Συμβουλίου Ευημερίας* και του *Ανώτατου Συντονιστικού Σώματος Οργανώσεων Κοινωνικής Ευημερίας*. Ήταν εκ των ιδρυτών του πρώτου οργανωμένου σώματος εθελοντών στη Λευκωσία.

Το 1989 ίδρυσε το *Ταμείο Μουσικής και Καλών Τεχνών*, του οποίου διετέλεσε πρόεδρος μέχρι και το 1996. Στη συνέχεια έγινε επίτιμη πρόεδρος του. Επιπλέον, την περίοδο 1990-1993 διετέλεσε πρόεδρος της διαχειριστικής επιτροπής του ιδρύματος *Ραδιομαραθώνιος για Παιδιά με Ειδικές Ανάγκες*.

Το 1995 ο Γενικός Γραμματέας του ΟΗΕ, Μπούτρος Μπούτρος - Γκάλι, διόρισε την Ανδρούλλα Βασιλείου στη *Διεθνή Συμβουλευτική Επιτροπή για τα Πενηντάχρονα των Ηνωμένων Εθνών* μαζί με άλλες δεκατρείς προσωπικότητες από διάφορες χώρες του κόσμου.

Την περίοδο 1996-2000 ήταν πρόεδρος της Κυπριακής Ομοσπονδίας Επιχειρηματιών Επαγγελματιών Γυναικών.

Είναι επίτιμη πρόεδρος του Παγκύπριου Συνδέσμου Καρκινοπαθών και Φίλων (ΠΑΣΥΚΑΦ).

Διακρίσεις
----------

Η Ανδρούλλα Βασιλείου παρασημοφορήθηκε με τον Μεγαλόσταυρο του Αστικού Τάγματος του Αλφόνσου Ι΄ του Σοφού για το έργο που διετέλεσε ως Ευρωπαία Επίτροπος Εκπαίδευσης, Πολιτισμού, Πολυγλωσσίας και Νεολαίας από το 2010 μέχρι το 2014.

Παραπομπές
----------

1. 1 2 3 4 5 6 7  «Profile: Commissioner Androulla Vassiliou». *ec.europa.eu*. Ευρωπαϊκή Επιτροπή. Αρχειοθετήθηκε από το πρωτότυπο στις 26 Ιουλίου 2019. Ανακτήθηκε στις 26 Ιουλίου 2019.
2. 1 2  «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 50. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019.
3. 1 2 3 4 5 6 7 8 9 10 11 12 13 14 15 16 17 18 19 20 21 22  «BAΣIΛEIOY Γ. ANΔPOYΛA». Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 14 Δεκεμβρίου 2004. Ανακτήθηκε στις 14 Δεκεμβρίου 2004.
4. ↑  «Θυμηθήκαμε τις Πρώτες Κυρίες που είχε το νησί μας μέχρι σήμερα!». *ΡΕΠΟΡΤΕΡ*. 3 Φεβρουαρίου 2018. Αρχειοθετήθηκε από το πρωτότυπο στις 26 Ιουλίου 2019. Ανακτήθηκε στις 26 Ιουλίου 2019.
5. ↑  «Εκλογές 26ης Μαΐου 1996». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 1 Ιουλίου 2019. Ανακτήθηκε στις 1 Ιουλίου 2019.
6. ↑  «Εκλογές 27ης Μαΐου 2001». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 1 Ιουλίου 2019. Ανακτήθηκε στις 1 Ιουλίου 2019.
7. ↑  «Council decision appointing a new member of the Commission» (PDF). Συμβούλιο της Ευρωπαϊκής Ένωσης. 1 Μαρτίου 2008. Αρχειοθετήθηκε από το πρωτότυπο (PDF) στις 25 Ιουλίου 2019. Ανακτήθηκε στις 25 Ιουλίου 2019.
8. ↑  «ΑΚΡΟΑΣΗ ΤΗΣ ΟΡΙΣΘΕΙΣΑΣ ΕΠΙΤΡΟΠΟΥ κ. ΒΑΣΙΛΕΙΟΥ». *www.europarl.europa.eu*. Αρχειοθετήθηκε από το πρωτότυπο στις 26 Ιουλίου 2019. Ανακτήθηκε στις 26 Ιουλίου 2019.
9. ↑  «Χριστόφιας: Πρώτος στόχος η επανένωση». *ΤΑ ΝΕΑ*. 29 Φεβρουαρίου 2008. Αρχειοθετήθηκε από το πρωτότυπο στις 26 Ιουλίου 2019. Ανακτήθηκε στις 26 Ιουλίου 2019.
10. ↑  «Who is who – Barroso Commission – European Commission». *ec.europa.eu*. Αρχειοθετήθηκε από το πρωτότυπο στις 26 Ιουλίου 2019. Ανακτήθηκε στις 26 Ιουλίου 2019.
11. ↑  «ΠΡΕΣΒΕΙΑ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ ΣΤΗ ΜΑΔΡΙΤΗ - Εκδηλώσεις / Ανακοινώσεις». *www.mfa.gov.cy*. Αρχειοθετήθηκε από το πρωτότυπο στις 26 Ιουλίου 2019. Ανακτήθηκε στις 26 Ιουλίου 2019.

Πηγές
-----

* «Profile: Commissioner Androulla Vassiliou». *ec.europa.eu*. Ευρωπαϊκή Επιτροπή. Αρχειοθετήθηκε από το πρωτότυπο στις 26 Ιουλίου 2019. Ανακτήθηκε στις 26 Ιουλίου 2019.
* «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 50. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019.
* «BAΣIΛEIOY Γ. ANΔPOYΛA». Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 14 Δεκεμβρίου 2004. Ανακτήθηκε στις 14 Δεκεμβρίου 2004.

| Πολιτικά αξιώματα
 |
| --- |
| ΠροκάτοχοςΜάρκος Κυπριανού | **Ευρωπαίος Επίτροπος της Κύπρου**1 Μαρτίου 2008 - 1 Νοεμβρίου 2014 | ΔιάδοχοςΧρήστος Στυλιανίδης |
| ΠροκάτοχοςΜάρκος Κυπριανού | **Ευρωπαίος επίτροπος για την Υγεία και την Πολιτική των Καταναλωτών**1 Μαρτίου 2008 - 9 Φεβρουαρίου 2010 | ΔιάδοχοςΤζον Νταλί |
| ΠροκάτοχοςΜάρος Σέφκοβιτς | **Επίτροπος Εκπαίδευσης, Πολιτισμού, Πολυγλωσσίας και Νεολαίας της Ευρωπαϊκής Ένωσης**9 Φεβρουαρίου 2010 - 1 Νοεμβρίου 2014 | ΔιάδοχοςΤίμπορ Νάβρατσιτς |